ชายคลั่ง! ยิงปืนกลางชุมชนย่านสายไหม ตร.ล้อมระงับเหตุ
เกิดเหตุชายคลุ้มคลั่งย่านเขตสายไหม ตำรวจกำลังเร่งเกลี้ยกล่อม เบื้อต้นยังไม่พบมีผู้บาดเจ็บ
ตำรวจเร่งระงับเหตุชายคลั่ง กราดยิงในชุมชนย่านสายไหม
14 มี.ค. 2566

วันที่ 14 มีนาคม 2566 ผู้สื่อข่าวรายงานว่า เมื่อช่วงสายที่ผ่านมาของวันที่ 14 มี.ค. 66 เกิดเหตุชายคลุ้มคลั่งกราดยิง บริเวณบ้านมั่นคง ซ.จิระมะกร เขตสายไหม กทม. เจ้าหน้าที่ตำรวจ สน.สายไหม ประสานหน่วยอรินทราช เข้าระงับเหตุและปิดล้อมพื้นที่ พร้อมกันผู้ไม่เกี่ยวข้องออกจากพื้นที่โดยด่วน ทั้งนี้ ตำรวจได้มีการกระจายกำลังเต็มพื้นที่ภายในซอยจิระมะกร ที่มีคนร้ายถือสร้างความตื่นตระหนกกับชาวบ้านในละแวกใกล้เคียงเป็นอย่างมาก ทั้งนี้บรรยากาศเต็มไปด้วยความตึงเครียด
เบื้องต้นมีรายงานว่า ผู้ก่อเหตุเป็นตำรวจยศ พ.ต.ท. ตำแหน่ง สว.ศูนย์พัฒนาด้านการข่าวสันติบาล เพิ่งย้ายมาจากวิทยาลัยการศึกษา บช.ศ. มีอาการป่วยจิตเวชและเครียดปัญหาชีวิต ขระเดียวกันยังไม่มีรายงานผู้บาดเจ็บหรือเสียชีวิตจากเหตุการณ์ครั้งนี้ ส่วนสาเหตุคาดว่าคนร้ายไม่พอใจที่เจ้าหน้าที่รพ.ตร.ที่มารับตัวไปรักษาอาการทางจิต ขณะเดียวกันก็พบว่ามีการยิงปืนออกมากว่า 20 นัด
พ.ต.อ.รังสรรค์ สอนสิงห์ ผู้กำกับการ สน.สายไหม เปิดเผยว่า ผู้ก่อเหตุเป็นชายซึ่งมีอาการคลุ้มคลั่ง ยิงปืนอยู่ภายในบ้านพักจากการคุยกับเพื่อนผู้ก่อเหตุให้ข้อมูลว่า ผู้ก่อเหตุมีอาการป่วยแล้วโทรศัพท์ให้เพื่อนมารับ แต่เมื่อเพื่อนมาถึงหน้าบ้านผู้ก่อเหตุก็มีอาการคลุ้มคลั่งและยิงปืนออกมาจากภายในบ้าน